cyanic-selkie/wikianc huggingface dataset:
రాబర్టు క్లైవు
వంగ రాష్ట్ర చరిత్ర
చక్రవర్తి ఔరంగ జేబు చనిపోయేనాటికి ( 1707 ) వంగరాష్ట్రమనగా బెంగాలు+ ఒరిస్సా. జఫర్ ఖాన్ అను బిరుదు వహించిన ముర్షీద్ ఖులీ ఖాన్ (మరో పేరు మహమ్మద హదీ ) ముర్షీదాబాదు రాజధానిగా 1727 దాకా వంగరాజ్యమునకు నవాబుగా పరిపాలించాడు. తరువాత అతని అల్లుడు షూజా ఉద్దీన్ మహమ్మద్ ఖాన్ వంగరాష్ట్ర నవాబైనాడు. 1733లో ముగల్ చక్రవర్తి మహమ్మద్ షా బీహారు కూడా వంగ రాష్ట్రములో చేర్చాడు. 1733 నాటికి వంగరాష్టము (బెంగాలు+బీహారు+ఒరిస్సా కలసిన పెద్ద రాజ్యము). పరిపాలనకు వీలుగా షూజా ఉద్దీన్ తన మొత్తం రాజ్యమును 4 విభాగాలుగా చేసి మధ్యభాగములో తన క్రిందవుంచుకుని దక్షిణ బెంగాలు+ బీహారు నుకలిపి తన సోదరుడు ఆలీవర్ధీ ఖాన్ బహద్దర్ (హషీమ్ ఉద్దౌలా) ను దివానుగా పరిపాలనలోనూ తన కుమారుడు తాకీఖాన్ను ఒరిస్సాపరిపాలనలో దివానులుగానుంచి 1739 దాకా వంగరాష్ట్రమును పరిపాలించాడు. 1739 లో షజాఉద్దీన్ మరణించినపిదప అతనికుమారుడు సర్ ఫరజ్ వారసుడై చాల తక్కువకాలం 1740 దాకానే పరిపాలించాడు. 1740 నుడీ వంగరాష్టమునకు (బెంగాలు+బీహారు+ఒరిస్సా కలసిన పెద్ద రాజ్యమునకు) ఆలీవర్ధీ ఖాన్ నవాబుగా నియమింపబడి పరిపాలించుచున్న కాలంలో మహారాష్ట్రపరిపాలకులు ఒరిస్సాను ముట్టండించి 1751 లో వశంచేసుకున్నారు. 1751 తరువాత వంగరాష్ట్రము (బెంగాలు+బీహారు) ను 1756 దాకా ఆలీవర్ధన్ పరిపాలించాడు. అల్వరుద్దీన్ చనిపోగా అతని మనుమడు సురాజ్ ఉద్దౌలా 1756 లో వంగరాష్ట్ర నవాబైనాడు. అప్పటికి వంగరాషట్రము సమృధ్ధిగనుండెను, ఆ రాజ్య ముఖ్య పట్టణం ముర్షిదాబాదు. లండను నగరంలో కన్నా చాల సంపన్నులుకలరని క్లైవు వర్ణించిన నగరం ముర్షిరాబాదు. చాలమట్టుకూ ఆంగ్లేయులు రచించిన భారతదేశచరిత్ర అసత్యములతోకూడిన చరిత్ర. అలాగనే ఆంగ్ల చరిత్రకారులుక్లైవుని సమర్ధించుతూ సురాజ్ ఉద్దౌలాను చాల దుర్మార్గునిగా వర్ణించియున్నారు. కానీ అతనికాలంలో జరిగిన వాస్తవం కొందరు ఆంగ్లేయ చరిత్రకారులు వాస్తవస్థితి గుర్తించియున్నారు. సిరాజ్ ఉద్దౌలా 1756లో కలకత్తా ముట్టడించిని బ్రిటిష్ వారి సంస్థను ఆక్రమించటానికి రెండు ముఖ్య కారణాలు (1)స్వామిద్రోహము చేయుచున్నవారిని ఆంగ్లేయులు దగ్గరకు చేర్చి ప్రోత్సహిస్తున్నారన్నదీ (2) బ్రిటిష్ సంస్థవారు ఎక్కడ నెలకొంటే అక్కడు ముఖ్యకేంద్రాలలో కోటలు నిర్మించి సైనికబలగంచేకూర్చుకుంటూ వుండటం. ఈ రెండు ముఖ్య కారణ లవల్ల సురాజ్ ఉద్దౌలా ఆగ్రహించి వంగరాష్ట్రములో ఖాసింబజారు ఆంగ్లేయుల ఫాక్టరీనిని మొట్టమొదటగా పట్టుకుని, తరువాత కలకత్తాలోని ఆంగ్లేయుల విలియం కోట దాడిచేసి ఆక్రమించాడు. అప్పుడు జరిగిన యుద్ధమే ప్లాసీయుద్ధం అనబడింది. రాబర్టు క్లైవు కార్యకాలంలో జరిగిన యుద్ధం.
పాట్నా యుద్ధం (1759)
మొగల చక్రవర్తి అలంఘిర్ II అతని సేనాని ఇమద్ ఉల్ ముల్క్ చే హత్యచేయబడిన తరువాత యువచక్రవర్తి షా ఆలమ్ II ( అలీ గౌహర్) పారిపోయి ఔధ్ నవాబు షూజా ఉద్దౌలా రాజ్యంలో కాలం గడుపుతున్నరోజులలో అతని సహాయంతో బీహారు, ఒరిస్సాలో కొన్నిప్రాంతాలు జయించి బ్రిటిష్ వారి చేతుల్లోనుండి వంగరాష్ట్రము పరిపాలించుచున్న మీర జఫర్ మీదకి దాడిచేయటానికి ముందుకు సాగి పాట్నాదాకా వచ్చాడు. అప్పుడు మీర జఫర్ తన సేనాని రామనారాయణని పట్నాను కాపాడటానికి పంపించాడు. కానీ అలీ గౌహర్ పాట్నాను ముట్టడించి వశంచేసుకున్నాడు. అప్పుడు మీర్ జఫర్ క్లైవు సైనిక సహాయం కోరాడు. బ్రిటిష్ సైనికాధికారి మేజర్ జాన్ కైలాడ్ (JOHN CAILLAUD) పాట్నా యుధ్ధంచేసి పాట్నాను తిరిగి తీసుకున్నాడు.
బక్సరు యుధ్ధం(1764), అలహాబాదు సంధి(1765)
1760-1765 మద్య భారతదేశములో రాబర్టుక్లైవు లేని కాలపరధిలో 1764 లో జరిగిన యుద్ధం,బక్సరు యద్ధం. 1763లో మీర్ జఫర్ ను తోలగించిమీర ఖాసింను నవాబుగా చేశారు. కానీ కొన్నాళ్ళకే మీర్ ఖాసిం బ్రిటిషవారు పన్నురహిత వర్తకము ఆపటానికి విఫల ప్రయత్నంచేశాడు. తన రాజధానిని ముర్షీదాబాదునుండి ముంగేరుకు మార్చాడు. చివరకు పాట్నాలోని బ్రిటిష్ రెసిడెంటు కార్యాలయం ముట్టడించాడు. ఢిల్లీ చక్రవర్తి షా ఆలమ్ II ( అలీ గౌహర్), ఔధ్ నవాబు షూజా ఉద్దౌలా మీర్ ఖాసింకు మద్దతిచ్చి, కలసి బీహారులో బక్సరు అను గ్రామంలో 1764 అక్టోబరు22 తేదీన బ్రిటిష్ సైన్యాధికారి జనరల్ హెక్టర్ మన్రో (Gn. Hector Munro) తో యుధ్ధం చేసి ఓడిపోయారు, యుద్ధం ఆపుచేయటానికి వంగరాష్ట్ర పరిపాలనా కౌన్సిల్ లో సభ్యునిగానున్న వారన్ హేస్టింగ్సు, గవర్నరు కార్టియర్ చేసిన ప్రయత్నం విఫలమవటంతో యుధ్ధం జరిగింది. ఆ బక్సరు యుద్ధంలో పరాజితుడైన కారణంగా ముగల్ చక్రవర్తి షా ఆలంII 1765 బ్రిటిష్ వారితో సంధికుచ్చాడు. అలహాబాదులో ఆగస్టు 16 వ తేదీన రాబర్టు క్లైవుతో చేసిన సంధినే అల్ హాబాదు సంది అంటారు. ఆ అల్ హాబాదు సంది వలననే మొగల్ చక్రవర్తిగానున్న షా ఆలంII బ్రిటిషవారికి వంగ, బీహారు, ఒరిస్సా రాష్ట్రములలో దివానీ గిరి ( రాజస్వ హక్కు) ఇస్తూ 1765 లోఫర్మానా చేశాడు. అప్పటిదాకా భారతదేశములో రాజ్య పరిపాలనాధికారము న్యాయబధ్ధమైన ఆధారమేమీ లేనివారైన బ్రిటిష్ వారికి అ ఫర్మానా రాజ్యపాలక హక్కుతీసుకుచ్చిన ఒక దస్తావేజు (లిఖిత అధికారమైనది). అందువలన ప్లాసీ యుధ్ద విజయం కన్నా బక్సరు యుద్ధ విజయం వలసరాజ్యస్థాపనలో చాలా పెద్ద ముందడుగు (ACHIEVEMENT FOR THE BRITISH). ఆ సంధి ప్రకారము రాబర్టు క్లైవు 26 లక్షలు సాలూనా కప్పముక్రిందనూ, ఔధ్ రాజ్యములో నున్న అలహా బాదు,కోరా ప్రాంతాలను చక్రవర్తి షా ఆలానికి ఇచ్చాడు. యుధ్ధపు ఖర్చులక్రింద షా ఆలం 53 లక్షల రూపాయలు బ్రిటిష్ వారికి నష్టపరిహారమిచ్చాడు.
క్లైవు-హేస్టింగ్సు కార్యకాలంలోని వంగరాష్ట్రపు నవాబులు, వారి పరిపాలనాకాలాలు
అల్వరుద్దీన్ (1740-1756), సిరాజ్ ఉద్దౌలా (1756-1757), (1757-1760)మీర్ జఫర్ అలీఖాన్ బహద్దూర్ (మీర్ జఫర్), (1760-1763) మీర్ ఖాసీం (ఇతివమద్ ఉద్ దౌలా), (1763-1765)[మీర్ జఫర్ అలీఖాన్ బహద్దూర్ (మీర్ జఫర్) రెండవసారి మళ్లీ నవాబై 1765 లో చనిపోయాడు. (175-1766)నజముద్దీన్ అలీ ఖాన్, (1766-1770) సైఫ్ ఉద్ దౌలా, (17770-1793)ముబారక్ ఉద్ దౌలా
24 పరగణాలు
పరగణ అంటే దేశములో ఒక భూభాగము ( బ్రౌన్ నిఘంటువులో పరగణా అంటే Division of a Country).18 వ శతాబ్దములో వాడుకలోనున్న మాట 'పరగణా' అంటే ప్రాంతము (AREA) అని చెప్పచ్చును. తాలూకా గానీ గ్రామపేర్లుగానీ విశదీకరించక చెప్ప బడే భూభాగము. ఉదాహరణకు బ్రిటిష్ వ్యాపారసంస్థ వారు ఇండియాను ఇంగ్లీషు పరగణాలుగా చేయుచుండిరి అని చరిత్రపుస్తకములలో కనబడును. పరగణా అని ఉపయెగించిన సందర్భములు చూచినచో పరగణా అంటే ఇంకా విపులమగును. వంగరాష్ట్రములోని 24 పరగణాలను ( 24 భూభూగములను) 1759 లో వంగరాష్ట్ర నవాబు సిరాజ్ ఉద్దౌలా రాబర్టు క్లైవుదొరకు జాగీరుగానిచ్చాడు. ఆ 24 పరగణాల మొత్తం విస్తీర్ణం 882 చదరపు మైళ్ళు. ఇప్పటికీ అదే పేరుతో పశ్చమబంగళా రాష్ట్రములో 24 పరగణాలు (North paraganas) అను పేరుతో ఒక జిల్లాగా నున్నది.
వంగరాష్ట్ర దుస్తితికి దారితీసిన రాబర్టు క్లైవు కార్యాచరణ
1757 మొదలు 1767 వరకూ రాబర్టు క్లైవు బ్రిటిష వ్యాపార కంపెనీని, బ్రిటిష్ దేశముని ప్రతిగ్రాహకులుగా చేయటమేకాక వ్యక్తిగతగ్రాహకునిగా రాజకీయంగానూ ఆర్థికంగానూ అమిత లబ్ధిపొంది వంగరాష్ట్రమును దుస్థితికి పాలుచేసి, రాజనిధులు, దేశాదాయము బ్రిటన్ కు మళ్లించిన సంగతి కొలది వ్యత్యాసములతో అనేక చరిత్రకారులు వెలిబుచ్చిన చరిత్ర. సా.శ. 1770 నాటి వంగరాష్ట్రపు కరవు ప్రకృతి వైపరీత్యమైనప్పటికీ రాష్ట్ర రాజకీయాలు దుస్థితికి చేదోడైనవి అప్పటికి పదేండ్లుగానడచిన దుస్థితి 1770లో సంభవించిన కరవు తీవ్రతకు దోహదంచేసినదనుటలో సందేహంలేదు.
1757 -1767 మధ్య జరిగిన రాజనిధుల దుర్వినియోగం
వంగరాష్ట్ర రాజనిధులు దుర్వినియోగమౌటకు రాజ్యములోని అంతః కలహములు, పదవీకాంక్షలకు చేదోడుగా క్లైవుదొర కుతంత్రములు తోడ్పడినవి. 1757 నాటికి నవాబు సురాజ్ ఉద్దౌలా రాజనిధులు సంపత్తీ దాదపుగా 4 కోట్ల (పౌనుల)£ విలువగలవని అంచనాలు చరిత్రలో కనపడుచున్నవి. ప్లాసీయుద్ధంలో ఓడిపోయిన నవాబు సురాజ్ ఉద్ధౌలా ప్రస్తావించిన సంధి కుదుర్చుకునివున్న పక్షములో వంగరాష్ట్రమునకు జరిగే ఆర్థిక నష్టములకన్నా చాల అధిక రెట్లు స్వామిద్రోహముచేసిన మీర్ జఫర్ తో క్లైవు దొర రహస్య వప్పందముచేసుకునటం వల్ల కలిగింది. ఆవిధంగా సింహాసనాధీశుడై వచ్చిన మీర్ జఫర్ నవాబు వంగరాష్ట్ర రాజనిధులనుండి బ్రిటిష్ కంపెనీకి, వారి సిబ్బందికీ క్లైవు దొరకు కలిపి దాదాపుగా రెండున్నర కోట్లకు పైగా పారితోషికాలుగా ఇచ్చాడు. అంతేకాక 1759 లో జరిగిన పాట్నాయుద్ధం వల్ల తనపక్షం నిలచి సైనిక సహాయంచేసినందకు యుధ్ద వ్యయములక్రింద ఇంకా కొన్ని నిధులను క్లైవు దొరకు ఇచ్చాడు. 1763 లో పదవీ వ్యామోహంతో వచ్చిన మీర్ ఖాసిం నవాబు సింహాసనం అధిరోహించుటకు ఇంకో కోటిన్నర దాకా రాజనిధులను సంపత్తులనూ క్లైవు దొరకు ముట్టచెప్పాడు. తరువాత రెండోసారి 1765లో మళ్లీ పదవిలోకి వచ్చిన మీర్ జఫర్ నవాబు తన తదనంతరం తన వారసుడుగా తన కుమారునిక్షేమంకోసం 70000£ క్లైవు దొరకిచ్చాడు. 1765 లో నవాబు వారసుడు సింహాసనాధీశుడగుటకు ( మీర్ జఫర్ కుమారుడు నిజామ్ ఉద్దౌలా నిజాముద్దీన్ అలీ ఖాన్ ) తనతండ్రి ఇచ్చిన 70000£ కాకుండా ఇంకో లక్ష£ క్లైవు దొరకు ముట్టచెప్పాల్సి వచ్చింది. ఆవిధంగా వంగరాష్ట్ర రాజనిధులుయావత్తూ బ్రిటిష్ కంపెనీకి, రాబర్టు క్లైవు దొరకూ పారితోషకాలకు గానూ యుధ్ద వ్యయముల క్రిందనూ దుర్వినియోగమైనవి.
వంగ రాష్ట్రములో క్లైవు చేసిన రాజ్యతంత్రం
1757 ప్లాసీ యుద్ధమేకనక దర్మయుద్దమైయుంటే సురాజ్ ఉద్దౌలా ఓడిపోయేవుండేవాడుకాదని చరిత్రలో విశదమైన సంగతి. అనేక రెట్లు సైనిక బలగంగల సురాజ్ ఉద్దౌలాను జయించటమసంభవమని తెలిసిన క్లైవు దొర కుటిల మార్గములను అవలంబించి జయించిన మీదట వంగరాష్ట్రము పూర్తిగా అతని సర్వోఛాధిపత్యముక్రిందయుండెను. నవాబుని నియమించటం, భర్తరఫ్ చేయ గల స్తోమత వచ్చింది. అటువంటి (King making) స్తోమతను వంగరాష్ట్రములో రాజ్యతంత్రములుప్రయోగించి ఆర్థిక లాభములకోసం దుర్వినియోగంచేశాడు. ఆ పదేండ్లలో మూడు సార్లు నవాబులు మారటం, మూడు యుధ్దాలలోనూ సైనిక సహాయం అందించటం వల్ల బ్రిటిష్ వారికి ఆర్ధి కంగా అమిత లాభదాయకమైనది. సరాసరి సైనిక చర్యతో ఆక్రమణచేయకుండా వంగరాష్ట్రమును బ్రిటిష్ వారివశపరచిన ఘనత రాబర్టు క్లైవు దొరకే దక్కినది. ప్లాసీయుధ్దానంతరం వచ్చిన స్తోమత, 1765 నుంచీ వచ్చిన రాజస్వహక్కు క్లైవుదొరచేతుల్లోనున్నందువల్ల వంగరాష్ట్ర మునకు దేశాదాయం సూన్య మగుటయే కాక రాజస్వ వసూలుకు దళారీలను నియమించి వసూలు చేయించటం వల్ల రైతుల పరిస్థితి మరీ దుస్థితికి దిగజారింది. అంతేకాక నవాబు పదవి లోనియమింపబడటానికి తన షరత్తులలో బ్రిటిష్ వర్తకుల వ్యాపార దిగుమతులు సుంక రాహిత్యముగా వర్తకము చేసుకొనుట ఒకటి. ఆ షరతును అంగీకరించిన నవాబుకు రాష్ట్ర పరిపాలనకావససిన ఆదాయం కేవలము దేశీయ వర్తకులదగ్గరనుండే లభించవలసియున్నది. ఆదాయంలేక, రాజనిదులు లేక పరిపాలన బాధ్యత నిర్వహించటం అసాద్యమన్న విషయం అవగాహనలేని దొరకాదు రాబర్టు క్లైవు. అదే ముద్దపై 1764లో వారన్ హేస్టింగ్సు వంగరాష్ట్ర కౌన్సిల్ లో సభ్యునిగానున్నప్పుడు తీవ్ర ఆక్షేపణలుతెలిపి రాజీనామా చేశాడు. ముఖ్య లక్ష్యం ఆర్థిక లాభ సంపాదనగాయున్న వ్యాపార కంపెనీ రాష్ట్రాభివృధ్ధి, ప్రజాక్షేమం వ్యవసాయోత్పత్తి మొదలగువాటినేమీ చేయకపోవటంవల్లం రాష్ట్రము క్రమేణా దుస్థితికి పాలైనది. అధికార కాంక్షతో క్లైవుదొరను ఆశ్రయించిన నవాబులు సింహాసనం అధిష్టించిన కొలదిరోజలకే క్లైవు రాజ్యతంత్రముల పరిణామములు అవగాహనమౌవగానే వ్యతిరేకతతో తిరుగుబాటు చేయ ప్రయత్నించి విఫలులైనారు.
చరిత్రాధారాలు
The British Rule in India by D.V. Siva rao (1938) బిబిలియోగ్రఫిలో 95 చరిత్రాధారములైన పుస్తకములు ఉల్లేఖించబడియున్నవి. The History of British India, (10 volumes)1858 by James Mill, the History of British Empire in India (6 volumes) 1841, The Discovery of India by Jawaharlal Nehru (1946), Essay on Robert Clive by Macaulay (xxxx), Rise of Christian Power in India by Major B.D. Basu (xxxx) ఇత్యాదులు
మూలాలు
వర్గం:1725 జననాలు వర్గం:1774 మరణాలు వర్గం:భారతదేశంలో బ్రిటిషు పాలన
పి.జె.అమృతకుమారి
పి.జె.అమృతకుమారి ఆంద్రప్రదేశ్ రాష్ట్రానికి చెందిన రాజకీయ నాయకురాలు. ఆమె పాలకొండ నియోజకవర్గం నుండి రెండుసార్లు ఎమ్మెల్యేగా ప్రాతినిధ్యం వహించింది.
రాజకీయ జీవితం
పి.జె. అమృతకుమారి కాంగ్రెస్ పార్టీ ద్వారా రాజకీయాల్లోకి వచ్చి 1985లో జరిగిన అసెంబ్లీ ఎన్నికల్లో టీడీపీ తరఫున పోటీ చేసి 22,904 ఓట్ల తేడాతో ఓడిపోయింది. ఆమె1989లో తిరిగి పోటీ చేసి 1,175 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైయింది. అమృతకుమారి 1994లో ఎన్నికల్లో పోటీ చేసి 20,974 ఓట్ల తేడాతో ఓడిపోయి తిరిగి 1999లో ఎన్నికల్లో స్వతంత్ర అభ్యర్థిగా పోటీ చేసి1,196 ఓట్లతో గెలిచి రెండోసారి ఎమ్మెల్యేగా ఎన్నికైయింది.
మూలాలు
వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (1989)
సౌరవ్ గంగూలీ
1972 జూలై 8 న జన్మించిన సౌరవ్ గంగూలీ (Sourav Chandidas Ganguly) (Bengali: সৌরভ গাঙ্গুলী) భారత మాజీ క్రికెట్ క్రీడాకారుడు. కోల్‌కతకు చెందిన ఈ క్రీడాకారుడు టెస్ట్ కెప్టెన్ గా భారత్ కు పలు విజయాలు అందించాడు. ఎడమచేతితో బ్యాటింగ్, కుడిచేతితో మీడియం పేస్ బౌలింగ్ చేయగల గంగూలీకి బెంగాల్ టైగర్, కోల్‌కత యువరాజు, దాదా అనే ముద్దుపేర్లు ఉన్నాయి. 2002 నుంచి 2005 వరకు భారత టెస్ట్ జట్టుకు నాయకత్వం వహించి అత్యధిక టెస్ట్ విజయాలు (21) సాధించిపెట్టిన భారత కెప్టెన్ గా రికార్డు సృష్టించాడు. 2003 ప్రపంచ కప్ క్రికెట్ లో ఫైనల్ చేరిన భారత జట్టుకు నాయకుడు కూడా అతనే. 2006 ప్రారంభంలో భారత జట్టునుంచి దూరమైననూ మళ్ళీ డిసెంబరులో జట్టులోకి ప్రవేశించి 2006-07 దక్షిణాఫ్రికా పర్యటనలో తన ప్రతిభను నిరూపించాడు. 2008 అక్టోబరులో ఆస్ట్రేలియాతో జరిగిన టెస్టు సిరీసుతో అంతర్జాతీయ గతి నుండి రిటైర్ అయ్యారు. గంగూలీ క్రికెట్ అసోసియేషన్ ఆఫ్ బెంగాల్ (CAB)కు ఐదేళ్లు, 2019 నుండి 2022 వరకు బీసీసీఐ అధ్యక్షుడిగా పని చేశాడు.
బాల్యం
చండీదాస్, నిరూపా గంగూలీ దంపతులకు కనిష్ఠ పుత్రుడిగా 8జులై,1972 న కోల్ కతాలో గంగూలీ జన్మించాడు. అతని తండ్రి ముద్రణా వ్యాపారం చేసేవారు. అప్పట్లో కోల్ కతాలో అత్యంత ధనవంతుల్లో అతని తండ్రి ఒకరు. గంగూలీ బాల్యం విలాసవంతంగా గడిచింది. అప్పుడే అతనికి మహారాజా అని ముద్దు పేరు వచ్చింది. గంగూలీ క్రికెట్ ఆడటం అతని తల్లిదండ్రులకు ఇష్టం లేనప్పటికి అతని అన్నయ్య స్నేహశీష్ గంగూలీ ఇచ్చిన ప్రోత్సాహంతో ఆట కొనసాగించాడు. స్నేహశీష్ అప్పటికే మంచి పేరున్న ఎడమచేతి వాటం బెంగాల్ ఆటగాడు. నిజానికి గంగూలీ కుడిచేతి వాటం వాడు అయినప్పటికీ తన అన్న పరికరాలు ఉపయొగించుకోవడం కోసం ఎడమ చేతి వాటంతో సాధన మొదలు పెట్టాడు. బ్యాట్స్ మెన్ గా గంగూలీ అద్భుత ప్రతిభ కనపర్చటంతో అతనిని క్రికెట్ అకాడమీలో చేర్చారు. సౌరవ్, అతని అన్న కోసం వారి తండ్రి ఇంట్లోనే ఒక వ్యాయామశాల ఏర్పాటు చేయించారు. తొలినాళ్ళలో గంగూలీ ఎక్కువగా ఇంగ్లాడుకు చెందిన ఎడమ చేతి వాటం ఆటగాడు డేవిడ్ గోయర్ ఆటను తిలకించే వాడు. అండర్-15 జట్టు తరుపున ఒడిషా జట్టు మీద గంగూలీ సెంచురీ సాధించటంతో అతనిని సెయింట్ జేవియర్స్ పాఠశాల జట్టుకు నాయకుడిగా నియమించారు. అయితే అతని దుందుడుకు ప్రవర్తనతో విసిగిన అనేకమంది జట్టు సభ్యులు ఫిర్యాదు చేయడం జరిగింది.
వ్యక్తిగతం
అతను భారతీయ శాస్త్రీయ నృత్య కళాకారిణి డోనా గంగూలీ ని వివాహం చేసుకున్నాడు. వారికి సన అనే కుమార్తె 2001లో జన్మించింది.
అరంగేట్రం
1990-91 రంజీ సీజన్ లో అనేక పరుగులు సాధించటంతో వెస్టిండీస్ తో జరగనున్న వన్డే సిరీస్ కు గంగూలీ ఎంపిక అయ్యాడు. ఆడిన మొదటి ఆటలో కేవలం మూడు పరుగులు మాత్రమే సాధించాడు. అయితే ఆట పట్ల అతని తీరు మీద వచ్చిన విమర్శలతో జట్టులో స్ఠానం పోగొట్టుకున్నాడు. గంగూలీ తిరిగి దేశవాళీ క్రికెట్ 1993-94, 1994-95 సీజన్ లో అనేక పరుగులు సాధించాడు.1995-96 దులీప్ ట్రోఫీలో ఒకే ఇన్నింగ్స్ లో 171 పరుగుకు సాధించటంతో తిరిగి జాతీయ జట్టుకు పిలుపు వచ్చింది. ఒకే వన్డే ఆడినప్పటికీ మొదటి టెస్టులో గంగూలీకి స్థానం లభించలేదు. అయితే అదే సమయంలో కెప్టెన్ మహమ్మద్ అజారుద్దీన్ తో వివాదం ఏర్పడటంతో నవజ్యొత్ నిద్దూ యాత్ర నుండి విరమించుకున్నాడు. అలా రెండవ టెస్టులో రాహుల్ ద్రావిడ్ తో కలిసి గంగూలీ అరంగేట్రం చేయడం జరిగింది. ప్రఖ్యాత అంపైర్ డికీ బర్డ్ కు ఇదే చివరి టెస్టు. ఈ ఆటలో గంగూలీ సెంచురీ సాధించి లార్డ్స్ లో అరంగేట్రం లోనే సెంచురీ సాధించిన మూడవ ఆటగాడిగా రికార్డుకెక్కాడు.లార్డ్స్ అరంగేట్రంలో అత్యధిక పరుగుల రికార్డు (131) ఇంకా గంగూలీ పేరు మీదే ఉంది. టెంట్ బ్రిడ్జ్ లో జరిగిన తరువాతి ఆటలో మళ్ళీ సెంచురీ (136) సాధించటంతో క్రికెట్ చరిత్రలో అలా చేసిన కేవలం మూడవ ఆటగాడిగా రికార్డులకెక్కాడు. ఆ ఇన్నింగ్సులో సచిన్ తో కలిసి భాగస్వామ్యంలో చేసిన 255 పరుగులు ఆ సమయానికి భారత్ తరుపున, భారత్ బయట ఏ వికెట్ కి అయినా ఏ దేశం పై అయినా అత్యధిక పరుగుల రికార్డు.
బయటి లింకులు
వర్గం:1972 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:భారతీయ టెస్ట్ కెప్టెన్లు వర్గం:భారతీయ వన్డే క్రికెట్ కెప్టెన్లు వర్గం:పశ్చిమ బెంగాల్ క్రీడాకారులు వర్గం:పశ్చిమబెంగాల్ క్రికెట్ క్రీడాకారులు వర్గం:పద్మశ్రీ పురస్కార గ్రహీతలు వర్గం:కోల్‌కతా వ్యక్తులు వర్గం:జీవిస్తున్న ప్రజలు
ఆశారెడ్డి
అమెరికాలో మునిసిపల్ జడ్జిగా ఎన్నికయిన మొట్టమొదటి భారతీయ వనిత ఆశారెడ్డి. ఈమె క్రిమినల్ డిఫెన్స్ లాయర్‌గా పనిచేస్తూ హ్యూస్టన్ మునిసిపల్ జడ్జిగా ఎన్నికయారు. ఈమె తండ్రి హైదరాబాదు‌లో ఇండియన్ ఎయిర్‌ఫోర్స్‌లో పైలట్‌గా పనిచేసిన వింగ్ కమాండర్ ఎస్.వి.ప్రసాద్, తల్లి ఇందిర. ఆశ ఉస్మానియా యూనివర్సిటీ లా కాలేజీ నుండి ఎల్.ఎల్.బి. పట్టాని పొందారు. ఆశకు 1983లో రామకృష్ణారెడ్డితో పెళ్లయింది. ఆ తరువాత రామకృష్ణారెడ్డికి అమెరికాలో ఉద్యోగం రావడంతో భర్తతోపాటు హ్యూస్టన్ వెళ్లారు. గృహిణిగానే, అమెరికాలో లా డిగ్రీ పూర్తి చేసి, రెండు వందల మంది విద్యార్థుల్లో రెండవ స్థానంలో నిలిచారు, అంతేకాక న్యాయశాస్త్రంలో పీహెచ్‌డీ చేసి టాపర్‌గా నిలిచారు. తరువాత కొంతకాలం ఆర్ధర్ అండర్సన్ అనే కంపెనీలో ఉద్యోగం చేశారు. న్యాయవాది వృత్తిపై ఉన్న మక్కువతో చేస్తున్న ఉద్యోగం మానేసి స్వంతంగా లా ప్రాక్టీస్ మొదలుపెట్టి అతి కొద్దికాలంలోనే క్రిమినల్ డిఫెన్స్ లాలో మంచి లాయర్‌గా పేరు సంపాదించారు. తరువాత ఎన్నో లా సంస్థలకు, ఇతర సంస్థలకు వివిధ స్థాయిల్లో పనిచేశారు. అంతేకాక వివిధ సామాజిక కార్యక్రమాల్లో చురుకుగా పాల్గొంటున్న ఈమెను గుర్తించి అక్కడివారు మునిసిపల్ జడ్జిగా ఎన్నుకున్నారు.
సత్కారాలు
హెచ్-టెక్సాస్ పత్రిక ఈమెకు నాలుగు సంవత్సరాలు హ్యూస్టన్‌లో ఉన్నతమైన లాయర్‌గా రేటింగ్ ఇచ్చింది. ఈమె ప్రతిష్ఠాత్మకమైన ఇండో-అమెరికన్ చారిటీ ఫౌండేషన్ బోర్డ్‌లో 2012-2013 వరకు సభ్యురాలిగా ఉన్నారు. 2003 సంవత్సరంలో న్యాయవాద వృత్తిలో ప్రతిభ సాధించినందుకుగాను ‘తానా’ వారు ఆమెను ఉన్నత పురస్కారంతో సత్కరించారు.
మూలాలు
సాక్షి దినపత్రిక - 18-06-2014
వర్గం:హైదరాబాదు వ్యక్తులు వర్గం:అమెరికా వ్యక్తులు వర్గం:ఉస్మానియా విశ్వవిద్యాలయం పూర్వ విద్యార్ధులు వర్గం:ప్రవాసాంధ్రులు
పరువు హత్యలు
పరువు హత్యలు (honor killings) అనేవి మత సమాజాల్లో వ్యక్తిగత కుటుంబ పరువు, గౌవరవం, మర్యాద వంటి పేర్లతో జరిగే హత్యలు. ఈ హత్యలు ఎక్కువగా ఇస్లామిక్ దేశాలలో జరుగుతుంటాయి. హిందూ దేశాలైన ఇండియా, నేపాల్ లోనూ, కొన్ని క్రైస్తవ దేశాలలోనూ కూడా ఈ హత్యలు కనిపిస్తుంటాయి. ప్రేమ, పెళ్ళికి ముందు సెక్స్, మతాంతర వివాహం, జాత్యాంతర వివాహం లాంటివి చేసుకున్న వారిని పరువు పేరుతో హత్య చెయ్యడం జరుగుతోంది.
ముస్లిమ్ దేశాలలో పరువు హత్యలు
అనేక ముస్లిమ్ దేశాలలో పరువు హత్యలకి పూర్తి లేదా పాక్షిక చట్టబద్దత ఉంది. పాకిస్తాన్, టర్కీ దేశాలలో ఈ హత్యలకి చట్టపరమైన అనుమతి లేకపోయినా మత పెద్దల ఆదేశాల ప్రకారం ఈ హత్యలు చేస్తుంటారు.
ఇండియాలో పరువు హత్యలు
ఇండియాలో పరువు హత్యలు ఎక్కువగా పంజాబ్, ఢిల్లీ, ఉత్తర ప్రదేశ్ ప్రాంతాలలో జరుగుతున్నాయి. ఈ హత్యలని కొందరు రాజకీయ నాయకులు కూడా బహిరంగంగా సమర్థిస్తున్నారు. ఈ హత్యల పెరుగుదలపై మహిళా సంఘాలు ఆందోళనలు వ్యక్తం చేస్తున్నాయి.
మూలాలు
వర్గం:మతవిశ్వాసాలు, అనుభవాలు వర్గం:నేరాలు
బలగం
బలగం 2023లో విడుదలైన తెలుగు సినిమా. శిరీష్‌ సమర్పణలో దిల్‌ రాజు ప్రొడక్షన్స్‌ బ్యానర్‌పై హర్షిత్‌ రెడ్డి, హన్షిత నిర్మించిన ఈ సినిమాకు వేణు ఎల్దండి దర్శకత్వం వహించాడు. ప్రియదర్శి, కావ్య కళ్యాణ్‌ రామ్‌, సుధాకర్‌ రెడ్డి, మురళీధర్‌ గౌడ్‌ ప్రధాన పాత్రల్లో నటించిన ఈ సినిమా 2023 మార్చి 3న విడుదలై, మార్చి 24న అమెజాన్ ప్రైమ్ వీడియో, సింప్లీ సౌత్ ఓటీటీల్లో విడుదలైంది.
థియేటర్లలో గొప్ప హిట్‌గా నిలిచిన ఈ సినిమాకు గ్రామాల్లో ప్రత్యేక షోల ద్వారా ప్రజల ఆదరణ లభిస్తుండడడంతో ప్రజల ఆసక్తిని చూసిన గ్రామ సర్పంచులు, ఎంపీటీసీలు, యువజన సంఘాలు బలగం సినిమాను పంచాయతీల ఆవరణలో, స్కూల్‌ ఆవరణల్లో ప్రదర్శన వేసి ఉచితంగా చూపించారు.
కథ
సాయిలు (ప్రియదర్శి) అప్పు చేసి అనేక వ్యాపార ప్రయత్నాలు చేసి విజయం సాధించలేక పోతుంటాడు. అయితే పెళ్లి చేసుకొని వచ్చిన కట్నం డబ్బుతో అప్పు తీర్చేయాలి అనుకుంటాడు. ఈ క్రమంలో అతడి తాతయ్య కొమురయ్య (సుధాకర్ రెడ్డి) చనిపోవడంతో చావు ఇంట్లో జరిగిన గొడవ కారణంగా నిశ్చితార్థం రద్దు అవుతుంది. సాయిలు తండ్రి (జయరాం)కి, మావయ్య (మురళీధర్)కు మధ్య గొడవలు ఉంటాయి. ఆ గొడవలకు కారణం ఏమిటి? దూరంగా ఉండే అత్త కుటుంబాన్ని, తన తండ్రికి ఎలా దగ్గర చేశాడు? అసలు రెండు కుటుంబాలకు మధ్య దూరం ఎందుకు పెరిగింది? మరి సాయిలు తన అప్పు తీర్చాడా? చివరకు ఆ కుటుంబం అంతా ఎలా ఒక్కటి అయింది? అనేదే మిగతా సినిమా కథ.
పాటల విడుదల
ఈ సినిమాలోని 'ఊరు పల్లెటూరు' అనే పాట  2023 ఫిబ్రవరి 6న, 'పొట్టి పిల్ల' అనే పాట ఫిబ్రవరి 17న విడుదలయింది. ఫిబ్రవరి 25న 'బలరామ నరసయో' అనే మూడో పాటను తెలంగాణ రాష్ట్ర భాషా సాంస్కృతిక శాఖ సంచాలకులు డా. మామిడి హరికృష్ణ ఆవిష్కరించాడు. 'ఈ సినిమా తెలుగు సినిమా రంగంలో ఒక గేమ్‌ ఛేంజర్‌ అవుతుందని, ప్రధాన స్రవంతి వాణిజ్య చిత్రాల నమూనాలో ఓ చక్కటి బతుకు చిత్రాన్ని తీశారని, దిల్‌రాజు సంస్థలో ఈ సినిమా ప్రత్యేకంగా నిలిచిపోతుందని, నటుడిగా ఇన్నాళ్ళు నవ్వించిన వేణు దర్శకుడిగా ఈ సినిమాతో కడుపారా ఏడిపిస్తాడని, తెలంగాణ సినిమాకు దిద్దిన తిలకం ఈ బలగం సినిమా అని హరికృష్ణ అన్నాడు. ఈ కార్యక్రమంలో చిత్ర యూనిట్ పాల్గొన్నది.
ప్రీ రిలీజ్‌ వేడుక
2023 ఫిబ్రవరి 28న సిరిసిల్ల పట్టణంలోని బతుకమ్మ ఘాట్‌ లో ఈ సినిమా ప్రీ రిలీజ్‌ వేడుక జరిగింది. తెలంగాణ రాష్ట్ర ఐటీ, పరిశ్రమల శాఖ మంత్రి కేటీఆర్‌ ముఖ్య అతిథిగా హాజరైన ఈ వేడుకలో నిర్మాత దిల్‌ రాజు, తెలంగాణ ఎఫ్‌డీసీ చైర్మన్ అనిల్ కూర్మాచలం, సినీ దర్శకుడు అనుదీప్ కేవీ, సినీ హీరో సిద్ధు జొన్నలగడ్డ, టెస్కాబ్‌ చైర్మన్‌ కొండూరి రవీందర్ రావు, చిత్ర యూనిట్‌ సభ్యులు పాల్గొన్నారు. 'తెలంగాణ యాస, భాష మాట్లాడటానికి మొహమాట పడ్డ రోజుల నుంచి నేడు టీవీలు మొదలుకొని వెండి తెర వరకు తెలంగాణ యాస వినిపిస్తుందంటే గర్వంగా ఉందని, సిరిసిల్ల గడ్డ మీద జ్ఞానపీఠ్‌ అవార్డు గ్రహీత సి.నారాయణరెడ్డి, మిద్దె రాములు వంటి లబ్ద ప్రతిష్టులు జన్మించారని, సిరిసిల్లకు సినిమాను తెచ్చి మానవ సంబంధాల్ని చాలా గొప్పగా ఆవిష్కరించేలా ఈ సినిమా తీశారని, ఈ సినిమా ద్వారా తెలంగాణ పల్లెల సంస్కృతిని, తెలంగాణ కళాకారుల అద్భుతమైన ప్రతిభ వెలుగులోకి వస్తుందని, ఈ నెల 3న థియేటర్లు మొత్తం నిండిపోవాలి’ అని కేటీఆర్ అన్నారు.
గ్రామాల్లో ప్రదర్శన
పెద్దపెద్ద స్క్రీన్ ఏర్పాటుచేసి వివిధ గ్రామాలలోని పంచాయతీ కార్యాలయాల ముందు, కూడళ్ళముందు ఈ ఈ సినిమాను ప్రదర్శించారు. తెలంగాణ సంస్కృతి సంప్రదాయాలను అందరికీ కనెక్ట్ అయ్యేలా ఆవిష్కరించబడిన ఈ సినిమా చూసిన ప్రతిఒక్కరూ భావోద్వేగాలను పంచుకున్నారు. 1997-98 కాలం వరకూ సినిమా చూసేందుకు ఊరంతా ఒకదగ్గర చేరేది. ఇప్పుడు అలాంటి సన్నివేశాలను మరోసారి బలగం సినిమా కళ్ళముందుకు తీసుకువచ్చిందని పలువురు అభిప్రాయపడ్డారు.
బలగం సినిమాని తెలంగాణ గ్రామాల్లో కొన్నిచోట్ల బహిరంగంగా ప్రదర్శించడం పై దిల్ రాజు నిజమాబాద్ ఎస్పీకి ఫిర్యాదు చేశాడు. బలగం పబ్లిక్ స్క్రీనింగ్స్ ను ఆపటం తమ ఉద్దేశం కాదని ఓటీటీ సంస్థ తెచ్చిన ఒత్తిడి మేరకే పోలీసులకు నోటిస్ ఇచ్చామని ఆయన తెలిపాడు.
బయటి లింకులు
వర్గం:2023 తెలుగు సినిమాలు వర్గం:తెలుగు కుటుంబకథా చిత్రాలు
జాతర శాసనసభ నియోజకవర్గం
జాతర శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం టికంగఢ్ జిల్లా, టికంగఢ్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
సాగర్ (మధ్య ప్రదేశ్)
సాగర్ మధ్యప్రదేశ్ రాష్ట్రంలోని నగరం. పూర్వం దీన్ని '''సౌగర్ అనేవారు. ఇది''' వింధ్య పర్వత శ్రేణిలో సముద్ర మట్టం నుండి 536 మీటర్ల ఎత్తున ఉంది.నగరం  రాష్ట్ర రాజధాని భోపాల్కు ఈశాన్యంగా సుమారు 172 కి.మీ. దూరమ్లో ఉంది.
భారత ప్రభుత్వ స్మార్ట్ సిటీస్ మిషన్ కింద ఎంపికైన వంద నగరాల్లో సాగర్ ఒకటి. 2018 లో ఇది అత్యంత భద్రమైన నగరాల్లో ఒకటిగా ఎంపికైంది.
వాతావరణం
సాగర్‌లో వేడి వేసవి, కొంత చల్లగా ఉండే రుతుపవనాల కాలం, చల్లని శీతాకాలాలతో తేమతో కూడిన ఉపఉష్ణమండల వాతావరణం ( కొప్పెన్ క్లైమేట్ వర్గీకరణ Cwa ) ఉంటుంది. జూన్ నుండి సెప్టెంబరు వరకు ఉండే వర్షాకాలంలో చాలా భారీ వర్షాలు కురుస్తాయి.
జనాభా
2011 భారత జనాభా లెక్కల ప్రకారం, సాగర్ నగర జనాభా 2,74,556, అందులో 1,43,425 మంది పురుషులు, 1,31,131 మంది మహిళలు ఉన్నారు. ఆరేళ్ళ లోపు పిల్లలు 32,610 మంది. నగరంలో అక్షరాస్యుల సంఖ్య 2,16,422, ఇది జనాభాలో 78.8%, పురుషుల అక్షరాస్యత 82.6% కాగా, స్త్రీల అక్షరాస్యత 74.6%. సాగర్‌లో ఏడేళ్ళ పైబడిన వారిలో అక్షరాస్యత రేటు 89.5%, ఇందులో పురుషుల అక్షరాస్యత 93.7% కాగా, స్త్రీలలో 84.8%. షెడ్యూల్డ్ కులాల జనాభా 54,432, షెడ్యూల్డ్ తెగల జనాభా 3,052. సాగర్‌లో 2011 లో 52,833 గృహాలున్నాయి.
మూలాలు
వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
మానవ వనరుల నిర్వహణ
thumb|260x260px|మానవ వనరుల నిర్వహణ (HRM) మానవ వనరుల నిర్వహణ (ఆంగ్లం: human resource management) అనునది నిర్వహణలో మానవ వనరుల నిర్వహణ యొక్క విభాగం. యాజమాన్యపు వ్యూహాత్మక లక్ష్యాలకు అనుగుణంగా ఉద్యోగి పనితనాన్ని పెంపొందించే క్రియ. మానవ వనరుల యొక్క నిర్వహణలో విధివిధానాల పైన, వ్యవస్థల పైన దృష్టి కేంద్రీకరిస్తుంది. మానవ వనరుల నిర్వహణ లోని ఉపవిభాగాలు ఉద్యోగుల జీతభత్యాలు, వారి నియామకం, శిక్షణ, అభివృద్ధి, పనితీరు ముదింపు వంటి అనేకానేక విధులను నిర్వహిస్తుంది. పారిశ్రామిక సంబంధాలు, సంస్థాగత మార్పు వంటివి కూడా మానవ వనరుల నిర్వహణ పరిధిలోకే వస్తాయి. R Buettner ప్రకారం మానవ వనరుల నిర్వహణలో ఈ క్రిందివి ప్రాధానాంశాలుగా కలిగి ఉంటాయి
ఆరంభకాలంలో మానవ వనరుల నిర్వహణ అనగా కేవలం జీతభత్యాలను అందజేసే విభాగంగా పరిగణించేవారు. కానీ గ్లోబలీకరణ, సంస్థాగత స్థిరీకరణ, సాంకేతిక ప్రగతి, అభివృద్ధి చెందిన పరిశోధన వలన 2015 సంవత్సరానికి విలీనాలు, స్వాధీనాలు, ప్రతిభా నిర్వహణ, ప్రత్యాన్మాయ ప్రణాళిక, శ్రామిక/పారిశ్రామిక సంబంధాలు వైవిధ్యత, చేరికలు ప్రధానాంశాలుగా మారాయి.
మానవ వనరులు ఉద్యోగి ఉత్పాదకతను గరిష్ఠస్థాయికి పెంపొందించే వ్యాపార రంగం. మానవ వనరుల నిర్వాహకులు సంస్థలోని ఉద్యోగులను నిర్వహించటంతో బాటు విధివిధానాలను, పద్ధతులను రూపొందిస్తారు. ఈ నిర్వాహకులు నియామకం, శిక్షణ, ఉద్యోగ సంబంధాలు, జీతభత్యాలలో నిపుణులై ఉంటారు. సంస్థకు కావలసిన ప్రతిభాపాటవాలను గుర్తించి వాటిని కలిగి ఉన్న ఉద్యోగులను వెదికి పట్టటం నియామక నిపుణుల బాధ్యత. ఏ ప్రతిభాపాటవాలు ఉద్యోగులలో లేవో, వాటి పై శిక్షణను అందించటం శిక్షణ నిపుణుల బాధ్యత. శిక్షణా కార్యక్రమాలను నిర్వహించటం, పనితీరు ముదింపు చేయటం వంటి కార్యక్రమాలను నిర్వహించటం ద్వారా నిత్యం ఉద్యోగుల నైపుణ్యతను అభివృద్ధి చేస్తూ ఉంటారు. విధివిధానాల అతిక్రమణకు పాల్పడినవారిపై చర్యలు తీసుకోవటం ఉద్యోగ సంబంధాల నిర్వాహకుల బాధ్యత (ఉదా:వివక్ష, వేధింపులు). వివిధ స్థాయిలలో ఉన్న ఉద్యోగులకు జీతాలు ఎంత ఉండాలి? సెలవులు, సంస్థ యొక్క ఉత్పాదన/సేవల పై ఉద్యోగులకు ధరలలో తగ్గింపులు, వారికి ఇతర ప్రయోజనాలను నిర్ధారించటం జీతభత్యాల నిర్వాహకుల బాధ్యత. హ్యూమన్ రిసోర్స్ జనరలిస్టులు/వ్యాపార భాగస్వాములు కార్మిక సంబంధాలు, కార్మిక సంఘాలతో చర్చలు వంటి వాటిని నిర్వహిస్తారు.
మూలాలు
వర్గం:నిర్వహణ
1932 కమ్యూనల్ అవార్డు
1932 కమ్యూనల్ అవార్డు 16 ఆగస్టు 1932న బ్రిటీష్ ప్రధానమంత్రి రామ్సే మెక్ డొనాల్డ్ బ్రిటీష్ ఇండియాలో ఉన్నత కులాలు, నిమ్నకులాలు, ముస్లింలు, బౌద్ధులు, సిక్ఖులు, భారతీయ క్రైస్తవులు, ఆంగ్లో ఇండియన్లు, యూరోపియన్లు, దళితులకు ప్రత్యేక నియోజకవర్గాలు, ఎలక్టోరేట్లు ఏర్పరుస్తూ ప్రకటించారు. దీనిలో దామాషాను కూడా ఒక ప్రాతిపదికగా స్వీకరించారు.
రెండవ రౌండ్ టేబుల్ సమావేశం విఫలమయ్యాకా బ్రిటీష్ ప్రభుత్వం దీన్ని రూపొందించింది. ప్రభుత్వం దీన్ని భారతదేశంలోని సమస్యలను తీర్చే చర్యగా పేర్కొనగా, జాతీయవాదులు, కాంగ్రెస్ వారు దీన్ని భారతీయులను విభజించే కుట్రగా ఖండించారు. ప్రధానంగా మహాత్మా గాంధీ దీన్ని తీవ్రంగా వ్యతిరేకించారు.
గాంధీ నిరాహార దీక్ష ఫలితంగా, అంబేద్కర్ తో విస్తారమైన, లోతైన చర్చల ఫలితంగా చివరకు దళితులకు ప్రత్యేక నియోజకవర్గాల ప్రతిపాదనను వదిలిపెట్టి, దళితులకు కొన్ని సీట్లు రిజర్వ్ చేయాలని అంగీకారానికి వచ్చారు.
మూలాలు
వర్గం:పురస్కారాలు వర్గం:భారతదేశంలో బ్రిటిషు పాలన వర్గం:1932
జగిత్యాల జిల్లా
జగిత్యాల జిల్లా, తెలంగాణలోని 33 జిల్లాలలో ఒకటి.శాతవాహనుల తొలి రాజధాని,జగ్గదేవుడు పేరు మీద జగిత్యాల పేరు వచ్చింది. 2016 అక్టోబరు 11న కొత్తగా అవతరించిన ఈ జిల్లాలో మూడు రెవిన్యూ డివిజన్లు (జగిత్యాల, మెట్‌పల్లి, కోరుట్ల), 18 మండలాలు, 286 రెవిన్యూ గ్రామాలు ఉన్నాయి.అందులో నాలుగు నిర్జన గ్రామాలు. ఈ జిల్లాలోని అన్ని మండలాలు మునుపటి కరీంనగర్ జిల్లాలోనివి.జగిత్యాల పట్టణం ఈ జిల్లా పరిపాలన కేంద్రం. జగిత్యాల జిల్లా విస్తీర్ణం: 3,043 చ.కి.మీ. కాగా, జనాభా: 9,83,414, అక్షరాస్యత: 54.53 శాతంగా ఉన్నాయి. జిల్లా వ్యాప్తంగా ఎక్కువ మంది గల్ఫ్ దేశాలకు, బొంబాయి ఇతర ప్రాంతాలకు వెళ్తున్నారు.
స్థానిక స్వపరిపాలన
జిల్లాలో  ఏర్పడిన కొత్త పంచాయితీలతో కలుపుకొని 380 గ్రామ పంచాయితీలు ఉన్నాయి.
జిల్లాలోని మండలాలు
గమనిక:* పునర్య్వస్థీకరణలో భాగంగా జిల్లాలో కొత్తగా ఏర్పడిన మండలాలు (5)
దేవాలయాలు
● కొండగట్టు ఆంజనేయస్వామి దేవస్థానం
● కోటేశ్వర స్వామి ఆలయం-కోటి లింగాల
● సాయి బాబా దేవాలయం-కోరుట్ల ● అష్టలక్ష్మి ఆలయం- కోరుట్ల
● ఎల్లమ్మ ఆలయం- వెల్లుల్ల
● ఇస్కాన్ టెంపుల్
జాతరలు
● కొండగట్టు - జాతర
వెలుపలి లింకులు
వర్గం:తెలంగాణ జిల్లాలు వర్గం:జగిత్యాల జిల్లా
పాల్వాయి స్రవంతి
పాల్వాయి స్రవంతి తెలంగాణ రాష్ట్రానికి చెందిన న్యాయవాది, రాజకీయ నాయకురాలు. ఆమె 2022లో మునుగోడు నియోజకవర్గానికి జరిగే ఉప ఎన్నికకు కాంగ్రెస్ పార్టీ అభ్యర్థిగా ఖరారైంది.
జననం, విద్యాభాస్యం
పాల్వాయి స్రవంతి 1974లో తెలంగాణ రాష్ట్రం, నల్గొండ జిల్లా, చండూరు మండలం,  ఇడికుడ గ్రామంలో పాల్వాయి గోవర్ధన్ రెడ్డి, సృజమణి దంపతులకు జన్మించింది. ఆమె ఎల్ఎల్ఎం పూర్తి చేసింది.
మూలాలు
వర్గం:1974 జననాలు వర్గం:భారత జాతీయ కాంగ్రెస్ నాయకులు
రెవెన్యూ గ్రామం
రెవెన్యూ గ్రామం, అన్నది భారత పరిపాలన వ్యవస్థలో జనగణన, రెవెన్యూ వంటి రంగాల్లో అతిచిన్న పరిపాలిత విభాగం. బ్రిటీష్ పరిపాలనా కాలంలో రెవెన్యూ సౌలభ్యాన్ని దృష్టిలో ఉంచుకుని అతిచిన్న పరిపాలిత విభాగాలుగా వీటిని రూపకల్పన చేశారు. 2011 నాటికి కూడా జనగణన, రెవెన్యూ వంటి వ్యవస్థలు రెవెన్యూ గ్రామాన్నే మౌలిక యూనిట్‌గా తీసుకున్నారు. ఈ రెవెన్యూ గ్రామాలలో శివారు గ్రామాల పేరుతో పలు ఇతర తరహా గ్రామాలు ఉంటాయి. ఆయా శివారు గ్రామాల్లో పంచాయితీ హోదా ఉన్నవి, లేనివి (తండాలు, చిన్న పల్లెలు) కూడా ఉండవచ్చు. ఒక్కో సందర్భంలో పదుల ఏళ్ళ నాటి రెవెన్యూ గ్రామంలో జనం పలు కారణాలతో చుట్టూ ఉన్న గ్రామాలకు తరలి వెళ్ళిపోగా, అంతర్గతంగా శివారు గ్రామాలు కూడా లేకపోగా, అది నిర్జన గ్రామంగా మిగిలిపోనూ వచ్చు.
చరిత్ర
thumb|భూవిభజన రేఖలు (సర్వే సంఖ్యలు) తెలిపే కేడెస్ట్రల్ పటం, [[నర్సాయపాలెం, బాపట్ల మండలం]] భారతదేశంలో జనావాసాల శీర్షికలు లేదా పదాలకు నిర్వచనం లేదా నిర్వచనాలను రాష్ట్ర, కేంద్ర ప్రభుత్వాలు  అధికారికంగా పేర్కొన్నవి.రెవెన్యూ గ్రామం అన్న భావన (కాన్సెప్టు) బ్రిటీష్ పరిపాలన కాలంలో వలస పాలన అధికారులు రూపకల్పన చేశారు. రెవెన్యూ గ్రామం అన్నదాన్ని రూపకల్పన చేసేప్పుడు నివాస ప్రాంతాల శ్రేణిలో అతిచిన్న విభాగంగా చేశారు. అయితే బ్రిటీష్ ప్రభుత్వం రెవెన్యూ గ్రామాన్ని పన్ను వసూళ్ళ అసవరాలకు తగ్గ విధంగా రూపొందించిందే తప్ప ప్రజా సంక్షేమం, గ్రామాభివృద్ధి వంటి అంశాలకు వీలుగా రూపొందించలేదు. తొలిసారిగా సర్వేజరిపినపుడు, ఒక ప్రాంతంలో వున్న కొన్ని సర్వే సంఖ్యలు కలిసితే ఏర్పడింది రెవెన్యూ గ్రామం. దీని ఉపయోగం భూమి యాజమాన్య నిర్వహణ, శిస్తు వసూలు చేయుటకు. ఆంధ్రప్రదేశ్ లో శిస్తు రద్దుచేయబడిన తరువాత భూమి యాజమాన్య నిర్వహణకు, గ్రామస్థాయినుండి భూమి సంబంధిత గణాంకాలకు ప్రాథమికంగా ఉపయోగపడుతుంది. దీనిలో నివాస సముదాయాలు ఒకటి అంతకన్న ఎక్కువ వుండవచ్చు. స్థానిక పరిపాలన అవసరాలకు జనాభాని బట్టి వీటిని పంచాయితీలుగా విభజించారు.తక్కువ జనాభా కల నివాస సముదాయాలు దగ్గరిలోని పంచాయితీలో కలపబడుతాయి. మండల స్థాయిలో పంచాయితీలు ఏర్పరుచుతారు.
అంతర్గత విభాగాలు
రెవెన్యూ గ్రామాలు అతిచిన్న విభాగాలని జనగణన పేర్కొంటున్నా, వీటిలో శివారు గ్రామాలు (హామ్లెట్) ఉంటాయి. జనగణనలో శివారు గ్రామాలుగా ప్రస్తావనకు కూడా నోచుకోని ఈ గ్రామాల్లో పంచాయితీ హోదా కలిగిన గ్రామాలు, అవి లేని అచ్చమైన శివారు పల్లెలు, తండాలు కూడా ఉన్నాయి. పంచాయితీ గ్రామాలు మరో వైపు పంచాయితీ వ్యవస్థలోనూ, గ్రామాభివృద్ధి వ్యవస్థలోనూ మౌలిక స్థాయి యూనిట్‌గా ఉంటున్నాయి. జనగణన సమాచారం కోసం రెవెన్యూ గ్రామాలను స్వీకరించడం వల్ల ఈ అంతర్గత వైరుధ్యాలన్నీ జనగణనలో సరిగా ప్రతిబింబించడం లేదన్న విమర్శ ఉంది.
విజిల్
విజిల్ లేదా ఏరోడైనమిక్ విజిల్ అనేది వాయు ప్రవాహంతో అధిక ధ్వని చేసే లేదా వ్యక్తి తన పెదవుల మధ్యన ఉంచి తన శ్వాసతో దాని లోకి గాలిని ఊది అధిక ధ్వనిని ఉత్పత్తి చేసే వస్తువు. విజిల్లు చిన్న స్లైడ్ విజిల్ నుంచి పెద్ద బహుళ గొట్టపు చర్చి ఆర్గాన్ వరకు పరిమాణంలో విభిన్నమైనవి ఉన్నాయి. ప్రారంభ మానవులు మొదట కాయలను లేదా కొమ్మలను తొలచి, మలచి శబ్దాన్ని ఉత్పత్తి చేయగల ఈల పరికరములను తయారు చేశారు. చరిత్రపూర్వ ఈజిప్ట్ లో, చిన్న గవ్వలను ఈలలుగా ఉపయోగించారు. అనేక ఈనాటి గాలి వాయిద్యాలు ప్రారంభ ఈలల వారసత్వమే. అధిక యాంత్రిక శక్తి పెరగడంతో, ఈలల యొక్క ఇతర రూపాలను అభివృద్ధి చేశారు. విజిల్ యొక్క ఒక లక్షణం ఏమనగా అది ఒక స్వచ్ఛమైన, లేదా దాదాపుగా స్వచ్ఛమైన స్వరం సృష్టిస్తుంది.
మూలాలు
వర్గం:సంగీత వాయిద్యాలు
కభీ ఖుషీ కభీ గమ్
కభీ ఖుషీ కభీ గమ్... (కొన్ని సార్లు సంతోషం కొన్ని సార్లు విషాదం), (K3Gగా కూడా ప్రసిద్ధి), ఒక కుటుంబగాథా చలనచిత్రం. ఇది హిందీ భాషలో నిర్మించబడింది. 2001లో విడుదలైన ఈ సినిమాకు కరణ్ జోహార్ దర్శకత్వం వహించగా, యశ్ జోహార్ నిర్మించాడు. ఈ సినిమాలో అమితాభ్ బచ్చన్, జయ బచ్చన్, షారుఖ్ ఖాన్, కాజల్, హృతిక్ రోషన్, కరీనా కపూర్‌లు ప్రధాన పాత్రలను ధరించారు. ఈ సినిమాలో రాణీ ముఖర్జీ అతిథిపాత్రలో కనిపిస్తుంది. ఈ సినిమాలోని పాటలకు జతిన్ లలిత్, సందేశ్ శాండిల్య, ఆదేశ్ శ్రీవాత్సవలు సంగీతాన్ని సమకూర్చగా, బబ్లూ చక్రవర్తి నేపథ్య సంగీతాన్ని అందించాడు. పాటలను సమీర్, అనిల్ పాండేలు రచించారు. ఒక భారతీయ కుటుంబం తాము దత్తత తీసుకున్న కుమారుని పెళ్ళి విషయంలో పడిన అపోహల గురించిన కథ ఈ సినిమాలో చూపబడింది.
కథ
యశ్వవర్ధన్ (యష్) రాయ్‌చంద్ (అమితాభ్ బచ్చన్) ఢిల్లీలో ఒక బిజినెస్ టైకూన్. అతని భార్య నందిని (జయ బచ్చన్). వారు తమ పిల్లలైన రాహుల్ (షారుఖ్ ఖాన్), రోహన్ (హృతిక్ రోషన్) లను ప్రేమగా సాకుతారు. యష్ వారిని ప్రేమగా చూస్తూనే వారికి జీవిత విలువలు, ఆదర్శాలు, సభ్యత, సంస్కృతి నేర్పుతాడు. నందినికి మాత్రం రాహుల్ అంటే ప్రత్యేకమైన ప్రేమ. పిల్లలు లేక బాధపడుతూండే రోజులలో అతన్ని దత్తత తెచ్చుకుంది ఆమె. తన జీవితంలో నవ్వుల్ని నింపాడన్న అభిమానం ఆమెది. దత్తత విషయం రహస్యంగా ఉంచాలనుకున్నా రాహుల్‌కి ఎనిమిదవ యేటే ఆ విషయం తెలిసిపోయింది. అది తెలిసినప్పటి నుండి తల్లి మీద మరింత ప్రేమ పెంచుకుంటాడు. ఆమె మాట జవదాటకుండా ఉంటాడు. యష్ రాహుల్‌కు నైనా (రాణీ ముఖర్జీ) ఇచ్చి పెళ్ళి చేయాలని భావిస్తాడు. అయితే రాహుల్ అంజలీ శర్మ (కాజల్) ను ఇష్టపడుతున్నట్టు నైనా గమనించి అతడిని ప్రోత్సహిస్తుంది. యష్‌కు ఆ విషయం తెలిసి ఉగ్రుడౌతాడు. తండ్రిని సమాధాన పరచడానికి అంజలిని పెళ్ళి చేసుకోనని అతడికి మాట ఇస్తాడు. తన తండ్రికిచ్చిన మాట గురించి అంజలికి తెలియజేయడానికి వెళ్లిన రాహుల్ అక్కడ అంజలి తండ్రి (అలోక్ నాథ్) చనిపోయి ఉండడం గమనించి తన తండ్రికిచ్చిన మాటను పక్కకు పెట్టి అంజలిని పెళ్ళి చేసుకుంటాడు. ఈ పెళ్ళిని తండ్రి అంగీకరించక పోవడంతో రాహుల్ ఇల్లు విడిచి వెళ్లిపోతాడు. నందిని కుమిలిపోతుంది.
రాహుల్, అంజలి, ఆమె చెల్లెలు పూజ (కరీనా కపూర్) లండన్ వెళ్లిపోతారు. అక్కడ రాహుల్, అంజలికి క్రిష్ (జిబ్రాన్ ఖాన్) పుడతాడు. రోషన్ బోర్డ్ పాఠశాల నుండి చదువు పూర్తి చేసుకుని ఇంటికి తిరిగి వస్తాడు. తల్లి తన అన్న రాహుల్ గురించి కుమిలిపోవడం గమనించి మళ్ళీ తమ కుటుంబాలను కలపాలని నిశ్చయించుకుంటాడు. రాహుల్ కోసం లండన్ వెళ్లి అక్కడ కింగ్స్ కాలేజీలో చేరతాడు. పూజ కూడా అక్కడే చదువుతూ ఉంటుంది. పూజ, రాహుల్ ఇద్దరూ కలసి తమ కుటుంబాలను కలపడానికి ప్రయత్నాలు చేసి చివరకు విజయం సాధిస్తారు.
అభివృద్ధి
కరణ్ జోహార్ తన తొలి సినిమా కుచ్ కుచ్ హోతాహై (1998) విజయవంతమైన తర్వాత తరాల మధ్య ఉన్న అంతరాలను ప్రతిబింబించే కథపై పనిచేయడం మొదలు పెట్టాడు. నిజానికి మొదట ఇద్దరు కోడళ్ల చుట్టూ కథ అల్లుకున్నాడు. అయితే ఆదిత్య చోప్రా సూచనపై కథను ఇద్దరు సోదరుల చుట్టూ నడిపించాడు.
ఈ "కభీ ఖుషీ కభీ గమ్"కు ప్రేరణ యష్ చోప్రా 1976లో తీసిన "కభీ కభీ" అనే సినిమా. ఈ సినిమా అసలైన షూటింగ్ ప్రారంభించడానికి ముందు కరణ్, కాస్ట్యూమ్‌ డిజైనర్లు (మనీష్ మల్హోత్రా, షబినా ఖాన్, రాకీ) కలిసి అమెరికా, లండన్, మిలన్, న్యూఢిల్లీలలో పలు చోట్ల పాత్రలకు తగిన దుస్తులకోసం షాపింగ్ చేశారు. ఈ సినిమా నిర్మాణానికి కొరియోగ్రాఫర్ ఫరా ఖాన్‌ను, ప్రొడక్షన్ డిజైనర్ శర్మిష్ఠా రాయ్‌ని, సినిమాటోగ్రాఫర్ కిరణ్ దేవ్‌హంస్‌ను నియమించుకున్నాడు.
చిత్రీకరణ
ఈ సినిమా తొలి షెడ్యూలు 2000, అక్టోబర్ 16న ప్రారంభమైంది. మొదట హృతిక్ రోషన్, కరీనా కపూర్, షారుఖ్ ఖాన్, కాజల్‌ల పై "బడే చుడియా" అనే పాటను చిత్రీకరించారు. అమితాభ్ బచ్చన్, జయ బచ్చన్ అక్టోబర్ 20న షూటింగులో చేరారు. ఈ నటుల బిజీ షెడ్యూలు వల్ల కరణ్ జోహార్ వత్తిడికి తట్టుకోలేక సెట్స్‌లో సొమ్మసిల్లి పడి పోయాడు. అయినా పడక మీద నుండే ఈ పాట షూటింగును పూర్తి చేశాడు.
సినిమా తొలిసగంలో కనిపించే "చాందినీచౌక్" ముంబైలోని ఫిల్మ్‌సిటీలోని ఒక స్టూడియోలో సెట్టింగ్ వేసి చిత్రీకరించారు.
ఈ సినిమా రెండవ సగం లండన్‌లో షూట్ చేశారు. లండన్ నగరంలోని వేల్స్ మిలీనియం సెంటర్, బ్లూవాటర్ షాపింగ్ సెంటర్, బ్లెన్‌హీమ్‌ ప్యాలెస్, సెయింట్ పాల్ కేథడ్రల్, థేమ్స్ నదీ తీరాలలో సన్నివేశాలను చిత్రీకరించారు. రాయ్‌చంద్ నివసించే భవనం బయటి సన్నివేశాలను వాడెస్డన్ మానర్‌ వద్ద చిత్రీకరించారు.
కాజల్, షారుఖ్ ఖాన్‌లపై ఒక పాటను ఈజిప్టులోని కైరో నగరంలో పిరమిడ్ల వద్ద తీశారు. సరైన వెలుతురు లేని కారణంగా ఈ పాట చిత్రీకరణ పూర్తి చేయడానికి చాలా రోజులు పట్టింది.
పాటలు
ఈ సినిమాలోని పాటలకు జతిన్ లలిత్, సందేశ్ శాండిల్య, ఆదేశ్ శ్రీవాత్సవ సంగీతం సమకూర్చారు. ఈ పాటలను సమీర్, అనిల్ పాండే రచించారు. ఈ సినిమాలో మొత్తం 11 పాటలున్నాయి. ఈ పాటలను సోనీ మ్యూజిక్ సంస్థ 2001, అక్టోబరు 16న విడుదల చేసింది.
విమర్శకుల స్పందన
ఈ సినిమాపై విమర్శకులందరూ సానుకూలంగా స్పందించారు. టైమ్స్ ఆఫ్ ఇండియా, ది హిందూ, అవుట్‌లుక్ వంటి పత్రికలు సమీక్షలు వ్రాశాయి. బి.బి.సి., వెరైటీ వంటి విదేశీ మాధ్యమాలు కూడా ఈ సినిమాను ప్రశంసించాయి. అయితే ఈ సినిమా నిడివి గురించి, స్క్రిప్టు గురించి కొంత వ్యతిరేక వ్యాఖ్యానాలు వినిపించాయి.
బాక్సాఫీసు
కభీ ఖుషీ కభీ గమ్‌  విడుదల నుండే అన్ని రికార్డులను బద్దలు చేసింది. ఈ సినిమా మొదటి వారాంతంలో భారతదేశంలో ₹14కోట్లు వసూలు చేసింది. ఇది గత రికార్డు కన్నా 70% అధికం. రెండవ, మూడవ వారాల వసూళ్లు కూడా రికార్డులు సృష్టించాయి.రెండవ వారం ₹10.5 కోట్లు వసూలు చేస్తే, మూడవ వారం ₹8 కోట్లు సంపాదించింది. ₹55 కోట్లతో ఈ సినిమా 2001లో రెండవ అత్యంత ఎక్కువ వ్యాపారం చేసిన సినిమాగా నిలిచి, బ్లాక్‌బస్టర్ స్థాయిని చేరుకుంది.
ఈ సినిమా విదేశాలలో 125 ప్రింట్లతో 8.9 మిలియన్ డాలర్ల వ్యాపారం చేసింది.
పురస్కారాలు
కభీ ఖుషీ కభీ గమ్... సినిమా ఫిల్మ్‌ఫేర్ పురస్కారాలకు 15 ప్రతిపాదనలు లభించగా వాటిలో ఐదు అవార్డులు దక్కించుకుంది.
ఈ సినిమా ఇంటర్నేషనల్ ఇండియన్ ఫిల్మ్‌ అకాడమీ (IIFA) అవార్డులను 8 కైవసం చేసుకుంది.
ఈ సినిమా నామినేట్ చేయబడిన, గెలుపొందిన అవార్డుల వివరాలు:
జ్యోతివర్మ
జ్యోతివర్మ తెలుగు చలనచిత్ర, టెలివిజన్ డబ్బింగ్ కళాకారిణి. నచ్చావులే సినిమాలో కథానాయిక స్నేహితురాలు పాత్రకు తొలిసారిగా డబ్బింగ్‌ జ్యోతివర్మ, రంగస్థలం సినిమాలో సమంత పాత్రకు డబ్బింగ్ చెప్పడం ద్వారా గుర్తింపు పొందింది.
సినిమారంగ ప్రస్థానం
తన నాన్న ప్రెండ్, కాస్ట్యూమ్‌ డిజైనర్ఐన జగదీశ్వర్‌ సలహాతో డబ్బింగ్‌ ఆర్టిస్టు ప్రయత్నాలు సాగించింది. తనకు మొదట బృందంలోని సభ్యులకు డబ్బింగ్‌ చెప్పే అవకాశంరావడంతో సూపర్‌, తులసి, సైనికుడు మొదలైన సినిమాలలో బృందంలోని సభ్యులకు డబ్బింగ్‌ చెప్పింది. తరువాత చిన్నచిన్న సన్నివేశాల్లోని పాత్రధారులకు చెప్పడం ప్రారంభించి, స్టాలిన్‌, లక్ష్మీకల్యాణం, అన్నవరం వంటి సినిమాల్లో బిట్స్ చెప్పింది.
నచ్చావులే చిత్రంలో హీరోయిన్‌ స్నేహితురాలికి డబ్బింగ్ చెప్పడంతో బిజీగా మరి, క్రమంగా హీరోయిన్లకు డబ్బింగ్ చెప్పే స్థాయికీ చేరుకొని, ఇప్పటివరకు దాదాపు 25 చిత్రాల హీరోయిన్స్ కు డబ్బింగ్ చెప్పింది. 2018లో వచ్చిన రంగస్థలం సినిమా జ్యోతివర్మకు మంచి పేరు తీసుకువచ్చింది.
ధారావాహికలు
ఈటీవీ, జెమినీ, జీతెలుగులలో ప్రసారమయిన అనేక సీరియల్స్ లోని నాయిక, ప్రతినాయిక పాత్రలకు డబ్బింగ్ చెప్పడమేకాకుండా 2011లో పసుపుకుంకుమ సీరియల్‌కి నంది అవార్డు కూడా అందుకుంది
మూలాలు
వర్గం:జీవిస్తున్న ప్రజలు వర్గం:పశ్చిమ గోదావరి జిల్లా మహిళా డబ్బింగు కళాకారులు
తలే భద్రయ్య
తలే భద్రయ్య ఆంద్రప్రదేశ్ రాష్ట్రానికి చెందిన రాజకీయ నాయకురాలు. ఆయన పాలకొండ నియోజకవర్గం నుండి రెండుసార్లు ఎమ్మెల్యేగా ప్రాతినిధ్యం వహించాడు.
రాజకీయ జీవితం
తలే భద్రయ్య తెలుగుదేశం పార్టీ ద్వారా రాజకీయాల్లోకి వచ్చి 1985లో జరిగిన అసెంబ్లీ ఎన్నికల్లో టీడీపీ తరఫున పోటీ చేసి 22,904 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయనకు 1989లో టీడీపీ టిక్కెట్‌ దక్కలేదు తిరిగి అయన 1994లో టిక్కెట్‌ దక్కించుకొని పోటీ చేసి 20,974 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. తలే భద్రయ్య 1999లో ఎన్నికల్లో పోటీ చేసి ఓటమి పాలయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1994)
హిందూ స్వయం సేవక్ సంఘ్
హిందూ స్వయంసేవక్ సంఘ్ భారతదేశం వెలుపల నివసిస్తున్న హిందువు ల సంఘటితం కోసం ఏర్పడిన రాష్ట్రీయ స్వయంసేవక్ సంఘ్ (ఆర్ఎస్ఎస్) అనుబంధ సంస్థ. ఇది 1940 లో కెన్యా లో స్థాపించబడింది, ప్రస్తుతం ఇది 3289 శాఖలతో 156 దేశాలలో చురుకుగా పనిచేస్తుంది.
చరిత్ర
1940 లో కెన్యా లో స్థిరపడిన రాష్ట్రీయ స్వయంసేవక్ సంఘ్ స్వయంసేవకులు ఇద్దరు స్వచ్ఛందంగా శాఖను ప్రారంభించారు. అలాంటి శాఖలు అంతర్జాతీయ స్థాయిలో లేనందున, వాటిని భారతీయ స్వయంసేవక్ సంఘం అనీ తరువాత హిందూ స్వయం సేవక్ సంఘ్ (హెచ్ఎస్ఎస్) శాఖలుగా మార్చారు. ఆర్‌ఎస్‌ఎస్ ప్రచారకులు మధుకర్ దత్తాత్రేయ దేవరస్ వంటి వారు సంస్థను అభివృద్ధి చేయడానికి విదేశాలలో చాలా సంవత్సరాలు గడిపారు. యునైటెడ్ కింగ్‌డమ్‌ లో హెచ్‌ఎస్‌ఎస్ 1966 లో స్థాపించబడింది. బర్మింగ్‌హామ్, బ్రాడ్‌ఫోర్డ్ వంటి నగరాల్లో కూడా శాఖలు స్థాపించబడ్డాయి.
కెన్యా
హెచ్ఎస్ఎస్ ను కెన్యా లోని నైరోబి లో 14 జనవరి 1947 న జగదీష్ చంద్ర శాస్త్రి తన సహచరులతో కలిసి ప్రారంభించాడు. దీనినే మొదట భారతీయ స్వయంసేవక్ సంఘ్ అని పిలిచేవారు. అప్పటి నుండి ఇది మొంబాసా, నకూరు, కిసుము, ఎల్డోరెట్, మేరు వంటి పట్టణాలతో పాటు కెన్యా అంతటా వ్యాపించింది. కెన్యాలోని హెచ్‌ఎస్‌ఎస్ హిందూ ధర్మ సేవా కేంద్రం (హెచ్‌ఆర్‌ఎస్‌సి) పేరుతో హిందువుల సామాజిక-సాంస్కృతిక కార్యక్రమాలను నిర్వహించే ఒక సంస్థను కూడా నడుపుతోంది. ఇది 1947 లో నైరోబి లో ప్రారంభించబడింది.
లైబీరియా
హెచ్‌ఎస్‌ఎస్ ను లైబీరియా లోని మన్రోవియాలో 29 అక్టోబర్ 2017 న ప్రారంభించారు.
నేపాల్
నేపాల్‌ లో సంఘ స్వయం సేవకులు హెచ్ఎస్ఎస్ ను 1992 లో స్థాపించారు. నేపాల్ లో దీని ఉనికి ముఖ్యంగా టెరాయ్ ప్రాంతంలో ఎక్కువగా ఉంది.
యునైటెడ్ కింగ్డమ్
యునైటెడ్ కింగ్‌డమ్‌ లో హెచ్ఎస్ఎస్ 1966 లో స్థాపించబడింది.
యునైటెడ్ స్టేట్స్
యుఎస్‌ లో, హెచ్‌ఎస్‌ఎస్ 1989 లో లాభాపేక్షలేని సంస్థగా నమోదు చేయబడింది.
మూలాలు
వర్గం:సంఘ్ పరివార్ వర్గం:రాష్ట్రీయ స్వయంసేవక్ సంఘ్ వర్గం:సంస్థలు
గౌడ
గౌడ లేదా గౌడ్ బ్రాహ్మణ వంశానికి చెందినవారు, గౌడ చరిత్ర ప్రకారము వీరి మూల పురుషుడు కౌండీన్య మహాఋషి అలాగే పరశురాముడు కూడా కౌండిన్య వంశలోని వాడే కాబట్టి ఉత్తర భారతానికి చెందిన గౌడ సరస్వతి బ్రాహ్మణులు పరుశురాముణ్ణి వారి దైవంగా కొలుస్తారు. వీరికి పూర్వ కాలంలో ఉపనయ సంస్కారములు, వేదాధికారము కలదు కానీ కాల క్రమేణా కొన్ని చారిత్రిక కారణలరీత్యా వీరు బ్రాహ్మణ స్థాయిని కోల్పోయారు. వీరే ప్రస్తుతం కొన్ని రాష్ట్రాలలో క్షత్రియ స్థాయిని, ఇంకొన్ని రాష్టాలలో బ్రాహ్మణ స్థాయిని కలిగి ఉన్నారు. అనగా గౌడ సారస్వత బ్రాహ్మణులుగా, గౌడ క్షత్రియులు (సోమ వంశ క్షత్రియులు, సహస్రార్జున క్షత్రియులుగా) జైస్వాల్, సౌండి, అనే వైశ్యులుగా కూడా విభజించబడ్డారు. మరికొన్ని రాష్ట్రాల్లో సాధారణ కల్లుగీత కార్మికులుగా కూడా ఉన్నారు. వీరి ఆరాధ్య దైవం, శివుడు, విష్ణువు, ఆదిశక్తి (రేణుకా దేవి) వీరి వంశ ఆవిర్భావము బ్రహ్మ దేవుని నుండి అత్రిమహాముని జననము వారి వంశంవాడే కౌండిన్యుడు అతని వారసులే పంచ గౌడులు అనగా పంచ ఋషులు. క్రమంగా అత్రిమహర్షి నుండి మొదలై కౌండిన్యుడితో ప్రాచుర్యంలోకి వచ్చి, కౌండిన్యుని వంశవృక్షమే నేడు దేశం మొత్తం శాఖోపశాఖలుగా విస్తరింపబడ్డారు.
భారతదేశంలో ట్రాఫిక్ ప్రమాదాలు
thumb|రహదారి రోడ్డు మీద జరిగే ప్రమాదాలు భారతదేశంలో ట్రాఫిక్ ప్రమాదాలు(Traffic collisions in India) ప్రతి సంవత్సరం మరణాలు వాటినుంచి సంభవించే  ఆస్తి నష్టం ప్రతి సంవత్సరం దేశంలో ప్రమాదాల్లో పెరుగుదల కనిపిస్తోంది. నేషనల్ క్రైమ్ రికార్డ్స్ బ్యూరో (ఎన్ సి ఆర్ బి ) 2021 సంవత్సర నివేదిక ప్రకారం 1,55,622 మరణాలు జరిగినవి, ఇందులో 69,240 మరణాలు ద్విచక్రవాహనాల కారణంగా సంభవించాయి.
గౌడ
రాజకీయ గౌడ ప్రముఖులు
ఇతర శాసన సభ్యులు
భారతదేశంలో ట్రాఫిక్ ప్రమాదాలు
నిర్వచనం
thumb|ఒక రోడ్డు ప్రమాద దృశ్యం రోడ్డు ప్రమాదం నిర్వచిస్తే ప్రయాణ సమయంలో  రోడ్డుపై  వాహనంలో ప్రజలు మరణించడం లేదా గాయపడటం, వాహనాలు,  వస్తువులు (ఎక్విప్ మెంట్)  లేదా సరుకులు పాడైపోవడం, లేదా ఏదైనా ఇతర నష్టం  జరిగినప్పుడు సంభవించే ప్రమాదం ( ఘటన) అని భావించవచ్చును.
గౌడ
తాటిచెట్టు
తాటిచెట్టు  గురించి పురాణల్లోను ప్రస్తావించబడింది. తాళపత్ర గ్రంథాలు అనగా తాటిచెట్టు మేలురకం తాటికమ్మలు అని అర్డం. అసలు చరిత్ర అనేది ప్రతిది తాళపత్రల గ్రంథాలపైన రాయబడింది. పోతులూరి వీరబ్రహ్మేంద్రస్వామి గారు కాల జ్ఞానము, అన్నమయ్య తిరుమల శ్రీ వేంకటేశ్వరస్వామిని కీర్తిస్తూ 32వేలకు పైగా తాళపత్రల గ్రంథాలపైన కీర్తనలు రచించాడు. ఇక కల్లు చరిత్ర చాలా పురాణల్లోను  అమృతం అని  సూరపానకం  పేరుతో ప్రస్తావించబడింది. దేవతలు సేవించినట్లు దానవులు కల్లు కోసం దేవతలతో యుద్ధాలు చేసేవారని పురాణల్లోను దీనికి ఆధారం శుక్రాచార్యుడు హిందు పురాణ చరిత్రలో ప్రస్తావించబడింది.
భారతదేశంలో ట్రాఫిక్ ప్రమాదాలు
నివేదిక
ప్రపంచ ఆరోగ్య సంస్థ (World Health Orgainization) రోడ్డు ప్రమాదాల కారణంగా ప్రపంచ జనాభా ప్రతి సంవత్సరం సుమారు 1.3 మిలియన్ల మంది ప్రజల జీవితాలలో నష్టం, జీవితాలు అస్తవ్యస్తం అవుతున్నాయి. 20 నుండి 50 మిలియన్ల మంది ప్రజలు మరణాల నుంచి బయటపడి, ప్రాణాంతకం కాని గాయాలతో బాధపడుతున్నారు, తద్వారా అంగవైకల్యానికి గురవుతున్నారు.
రోడ్డు ప్రమాదాలలో గాయపడిన వ్యక్తులకు, వారి కుటుంబాలకు, మొత్తం దేశాలకు గణనీయమైన ఆర్థిక నష్టాలను కలిగిస్తాయి. ఈ నష్టాలు వారికి జరిగే చికిత్సల  ఖర్చులు, మరణిస్తే లేదా గాయపడిన  వ్యక్తులను ఆదుకోవడానికి ఇతర మనుషుల సమయం తీసుకోవాల్సిన అవసరం అవుతుంది. రోడ్డు ప్రమాదాల వల్ల చాలా దేశాలు తమ స్థూల దేశీయోత్పత్తిలో 3% నష్టపోయాయి. రోడ్డు ప్రమాదాలు, మరణాలలో ఎక్కువగా 90% మధ్య ఆదాయ దేశాలలో సంభవిస్తాయి. రోడ్డు ప్రమాదాల గాయాలు, మరణాలలో ఆఫ్రికా ప్రాంతంలో అత్యధికంగా,యూరోపియన్ ప్రాంతంలో అత్యల్పంగా ఉంది. అధిక-ఆదాయ దేశాలలో కూడా, తక్కువ సామాజిక ఆర్థిక ఉన్న ప్రజలు రహదారుల ప్రమాదాలలో అవకాశం ఎక్కువగా ఉంది.
గౌడ
కల్లు గీత చరిత్ర
గౌడీకం లేదా గౌడీ అంటే సంస్కృతంలో కల్లు అని అర్ధం. ఆది శంకరచార్యులకి ముందు బ్రాహ్మణులు యజ్ఞయాగాదులలో పశుబలి చేసి గౌడీకం సేవించేవారు. ఆ ప్రక్రియని పూర్వమీమాంస పద్ధతి అని అంటారు. ఋగ్వేదం ప్రకారం దేవతలను సంతుష్టుల పరిచేందుకు చేసే క్రతువు అది. యజ్ఞయాగాదులకు సరిపడా గౌడీకం సరఫరా చేసే బ్రహ్మణులైన శ్రీకౌండిన్య ముని వారాసులైన వారే నేటి గౌడ కులస్తులు. ఆది శంకరాచార్యుల వారు హిందూ మత పునరుద్దరణలో భాగంగా యజ్ఞయాగాదుల క్రతువులలో ఉపయోగించే పూర్వమీమాంస పద్ధతిని తిరస్కరించి, ఉత్తరమీమాంస అనే శుద్ధ శాకాహార క్రతువు అనే పద్ధతిని ప్రవేశపెట్టడంతో, గౌడీకం (కల్లు) సరఫరా చేసే గౌడ బ్రాహ్మణులు తమ వృత్తిని కోల్పోయారు. కొందరు గౌడ బ్రాహ్మణులు మాత్రం తమ కుటుంబ జీవనోపాది కోసం పూర్వకాలం నుండి ఆచరిస్తున్న  బ్రాహ్మణీకాన్ని వదిలి శూద్రులకులకు గౌడీకం (కల్లు) సరఫరా చెయ్యడంతో, తమ బ్రాహ్మణతత్వాన్ని వదిలి శూద్ర వర్ణంలో కలిసిపోయారు. అప్పటి నుండి గౌడీకం (కల్లు) అనే పదం ఎప్పుడైతే సామాన్యులకు చేరువడంతో సంస్కృత పదమైన గౌడీకం అనే పదం బ్రష్టు చెంది కాలక్రమేణా కౌడీకం... కౌడికం...కౌలికం...కల్లుగా రూపాంతరం చెంది స్థిరపడం జరిగింది. మరి కొంతమంది గౌడులు బ్రాహ్మణీకాన్ని వదలేక వేద అభ్యాసాన్ని కొనసాగిస్తూ, ఉత్తర భారతంలో గౌడ సరస్వతీ బ్రహ్మణులుగా స్థిరపడడం జరిగింది. మరికొంత మంది వ్యవసాయంలో స్థిరపడడం జరిగింది వారే నేటి కర్ణాటకకు చెందిన వొక్కలిగ గౌడులు. కాలక్రమేణా వ్యవసాయం చేసి మోతుబరి రైతుగా ఎదిగిన వారిని వారి పూర్వనామం అయిన గౌడ అనే పేరునే గౌరార్ధ నామంగా జనం పిలిచేవారు. అలా గౌడ అనే పదం కాలక్రమేణ ఊరి పెద్ద అనే భావంలో స్థిరపడడం జరిగింది. దీనికి ఆధారంగా మౌర్యుల కాలం నుండి గౌడ అనే పేరుతో గ్రామాధికారులు ఉండేవారు. గ్రామ మునసబుగిరి లాంటి పదవులు అవి. కాలక్రమంలో గౌడ అనే పదం ప్రాకృతంలోకి వెళ్ళి, అక్కడి నుండి వాడుకలో గావని-గాని-గౌని-గోని అనే రూపాలు సంతరించుకుంది.గౌడ్రు, గౌడ అనే రూపాలు కన్నడరాజ్యంలో ఎక్కువ ప్రసిద్ధి పొందిన గౌడ రూపాలు. గాని/గోని/గౌని అని తెలుగువారి ఇంటిపేరులో రెండోభాగంలో ఉంటుంది. మొదటిభాగంలో ఉన్న సోమ (య), పోల (య), రుద్ర ఇవన్నీ వ్యక్తిని సూచించే పేర్లు.రుద్రగౌడ అనే వ్యక్తి వంశాన్ని వాడుకలో రుద్రగౌడని వారుగా పిలిచేవారు. కాలక్రమేణా అది రుద్రగౌని అయింది. అలాగే కొన్నిచోట్ల రుద్రగాని, రుద్రగోని, రుద్రగవుని కూడా అయింది. గౌడకులం వారిలో అందరికి ఈ తరహా గౌని/గాని ఇంటిపేర్లు ఉండకపోవచ్చు. కారణం గ్రామాధికారులుగా వ్యవహరించిన కుటుంబాలకు,రాజోద్యోగం, సైన్యంలో విధులు నిర్వహించినవారికి, సైన్యాధ్యక్షులుగా ఉన్నవారి కుటుంబాలకే ఈ తరహా ఇంటిపేర్లు వారసత్వంగా కొనసాగాయి. మిగతావారికి, అంటే వ్యవసాయం, పశుపోషణ, చేతివృత్తులు, కల్లుగీత వంటి వృత్తులు కొనసాగించినవారికి ఇంటిపేర్లు వారుండే ఊరినిబట్టి ఏర్పడ్డాయి.
భారతదేశంలో ట్రాఫిక్ ప్రమాదాలు
2021 రోడ్డు ప్రమాదాలు
thumb|భారతదేశం లో 2001-2010 సంవత్సరాలలో  రోడ్డు ప్రమాదాల కారణంగా మరణించిన,గాయపడిన వ్యక్తులు 2021 సంవత్సరములో భారతదేశం అంతటా జరిగిన రోడ్డు ప్రమాదాల్లో 1.55 లక్షల మందికి పైగా మరణించారు. ప్రతిరోజూ సగటున 426 మంది వ్యక్తుల మరణం లేదా ప్రతి గంటకు 18 మంది మరణిస్తున్నారు. 2020 సంవత్సరంలో దేశవ్యాప్తంగా 4.03 లక్షల రోడ్డు ప్రమాదాల్లో 3.71 లక్షల మంది గాయపడ్డారని నేషనల్ క్రైమ్ రికార్డ్స్ బ్యూరో 'యాక్సిడెంటల్ డెత్స్ అండ్ సూసైడ్స్ ఇన్ ఇండియా- 2021' దానిలో (హెడ్) ఉంది. మరణాల రేటులో ప్రతి వెయ్యి వాహనాలకు 2021 (0.53),  2020 మరణాల రేటు  (0.45), మరణాల రేటు  2019 (0.52) కంటే ఎక్కువగా ఉంది, కానీ 2018 (0.56), 2017 (0.59) కంటే తక్కువగా ఉంది. ఎన్ సి ఆర్ బి - 2021 నివేదికలో భారతదేశ ప్రజలకు చేసిన సూచనల్లో   ప్రయాణికులకు సూచనలలో మోటారుసైకిళ్ల వంటి ప్రైవేట్ రవాణా విధానాల కంటే  బస్సుల వంటి ప్రజా రవాణా సురక్షితమైనదని సూచించింది. రోడ్డు ప్రమాదాల్లో మొత్తం మరణాల్లో 44.5 శాతం ద్విచక్రవాహనాలు, 15.1 శాతం కార్లు, 9.4 శాతం ట్రక్కులు లేదా లారీలు, 3 శాతం బస్సులు ఉన్నాయి. రోడ్డు ప్రమాదాలను గమనిస్తే ఎక్కువ భాగం (59.7 శాతం) అతివేగం వల్ల సంభవించాయి.
గౌడ
కల్లు గీత చరిత్ర
వృత్తిని తల్లిగా భావిస్తారు కాళ్లకి బంధం, నడుమకు మోకు, వెనక లొట్టి, పక్కన కత్తుల పొది... నిత్యం చెట్లు ఎక్కీదిగే గీత కార్మికుల వేషం ఇది. వీరి వృత్తి మృత్యువుతో పోరాటమేననాలి. చెట్లమీదకి ఎక్కేవీరు పసిరికపాములు, తేళ్లు, మండ్రగబ్బ లతో సహజీవనం చేస్తుంటారు. పాము కాటుకు గురైనా, కాలుజారి చెట్టుపైనుంచి జారిప డినా మరణమే. కల్లుగీతను బతుకుదెరువుగా చేసుకున్నవారు తెలంగాణ, ఆంధ్రప్రదేశ్ 2 రాష్ట్రంలో 50 లక్షల మంది ఉన్నారు.అన్ని జిల్లాల్లో ఈ వృత్తిమీద బతికేవారు ఉన్నారు. thumb|right|కల్లు కుండను కట్టిన ఈత చెట్టు. నిజామాబాద్ వద్ద తీసిన చిత్రము
భారతదేశంలో ట్రాఫిక్ ప్రమాదాలు
ప్రమాదాల సంఖ్య
భారతదేశ రోడ్డు ప్రమాదాల సంఖ్యను చూస్తే తమిళనాడు లో 2021 సంవత్సరం 57,090,(2020 సంవత్సరంలో 46,443) ట్రాఫిక్ ప్రమాద కేసులలో గరిష్ట పెరుగుదల నమోదైంది, తరువాత మధ్యప్రదేశ్ 2021 సంవత్సరంలో 49,493  (2020 సంవత్సరంలో 43,360), ఉత్తరప్రదేశ్ 2021 సంవత్సరంలో 36,509 (2020 సం వత్సరంలో30,593), మహారాష్ట్ర 2021 సంవత్సరంలో 30,080 (2020 సంవత్సరంలో 24,908 ), ప్రమాదాలు ఉన్నాయి .ఈ ట్రాఫిక్ ప్రమాదాల ఫలితంగా 2021 సంవత్సరంలో 3,73,884 మంది గాయపడగా, 1,73,860 మంది మరణించారు. ఉత్తరప్రదేశ్ రాష్ట్రంలో  24,711 మరణాలు,  తమిళనాడు రాష్ట్రంలో 16,685 మరణాలు, మహారాష్ట్ర లో 16,446 మరణాలు  దేశంలో ట్రాఫిక్ ప్రమాదాల్లో అత్యధిక మరణాలు నమోదయ్యాయి.
గౌడ
గొత్ర నామాలు
1.అత్రి గోత్రము (ఉత్తర భారతం) 2.శ్రీకౌండీన్య గోత్రము (తెలంగాణ, ఆంధ్రప్రదేశ్, తైలాండ్)3.భరద్వాజ గోత్రము, (ఉత్తర భారతం) 4.కశ్యప గోత్రము కర్నాటక, జార్కండ్) (ఉత్తర భారతం) 5.వశిష్ట గోత్రము. (ఉత్తర భారతం)6.కౌండీల్య గోత్రము, (తెలంగాణ, ఆంధ్రప్రదేశ్,ఉత్తర భారతం)7.జమదగ్ని గోత్రము. (ఉత్తర భారతం) (మహారాష్ట్ర, కోంకణ్,గోవా) 8.భార్గవ గోత్రము, (ఉత్తర భారతం)9.శ్రీవత్స గోత్రము (ఆంధ్రప్రదేశ్,తెలంగాణ) 10.శివ గోత్రము, (తమిళనాడు)11.దత్తాత్రేయ గోత్రము (ఉత్తర భారతం) 12.ధనంజయ గోత్రము (ఉత్తర భారతం) 13.సురాబాండేశ్వర గోత్రము (ఆంధ్రప్రదేశ్,తెలంగాణ)14.తుల్య గోత్రము. (ఉత్తర భారతం)15.శ్రీ కంఠ మహేశ్వర గోత్రము (ఆంధ్రప్రదేశ్,తెలంగాణ) 16.వృద్ద గోత్రము. (తెలంగాణ, ఆంధ్రప్రదేశ్) 17.కారుణ్య గోత్రము. (ఆంధ్రప్రదేశ్,తెలంగాణ) 18.బృగు గోత్రము. (ఉత్తర భారతం)19.అగస్త్య గోత్రము (కేరళ)20. ఆయుధామ గోత్రము. (ఉత్తర భారతం)21. హూమాక్ష గోత్రము. (ఉత్తర భారతం)22. దేవాశ్రయ గోత్రము. (ఉత్తర భారతం).